stanford-oval/wikipedia huggingface dataset:
พระพุทธโสธร
ตำนาน

ตำนานหลวงพ่อโสธรนั้น ตำนานไม่ได้กล่าวไว้ว่าใครเป็นผู้สร้างหรือสร้างเมื่อใด ทราบตามที่เล่าต่อๆ กันมาแต่เพียงว่า ในจังหวัดหนึ่งทางภาคเหนือของไทย มีพระภิกษุสามองค์พี่น้อง เรียนพระธรรมวินัยแตกฉานแล้วก็จำแลงกายเป็นพระพุทธรูป
เมื่อมาถึงบริเวณหนึ่งก็ปรากฏองค์ขึ้น ชาวบ้านบริเวณนั้นพบเข้าก็พากันเอาเชือกมนิลามาฉุดขึ้น แต่ก็เอาขึ้นมาไม่ได้เพราะเชือกขาด ก่อนที่พระทั้งสามองค์จะจมหายไปบริเวณที่พระทั้งสามองค์ลอยทวนน้ำหนีนั้นเรียกว่า สามพระทวน ต่อมาได้เพี้ยนและเรียกว่า สัมปทวน อำเภอเมืองฉะเชิงเทราจนทุกวันนี้
ต่อมาได้มาผุดขึ้นที่คลองคุ้งให้ชาวบ้านแถวนั้นเห็นอีก ชาวบ้านก็พยายามฉุดขึ้นฝั่งแต่ไม่สำเร็จอีก สถานที่นั้นเรียกว่า บางพระ มาจนทุกวันนี้ แต่นั้นมาพระพุทธรูปทั้งสามองค์ก็ได้สำแดงอภินิหารในคลองเล็กๆ ตรงข้ามกองพันทหารช่างที่ 2 ฉะเชิงเทรา บริเวณนั้นเรียกว่า แหลมลอยวน คลองนั้นได้นามว่า คลองสองพี่น้อง ภายหลังก็เงียบไป
จวบจนองค์หนึ่งได้ลอยไปจนถึงแม่น้ำแม่กลอง และไปปรากฏขึ้นที่สมุทรสงคราม ชาวประมงได้พร้อมใจกันอาราธนาขึ้นไปประดิษฐานไว้ที่วัดบ้านแหลมหรือวัดเพชรสมุทรวรวิหาร เป็นพระพุทธรูปศักดิ์สิทธิ์เป็นที่นับถือของพุทธศาสนิกชนชาวสมุทรสงคราม เรียกกันว่า หลวงพ่อบ้านแหลม มาจนทุกวันนี้
องค์ที่สองได้ลอยวนไปวนมาและมาผุดขึ้นหน้า วัดหงษ์ เล่ากันว่า ที่วัดนี้เดิมมีเสาใหญ่มีหงษ์ทำด้วยทองเหลืองอยู่บนยอดเสานั้น จึงได้ชื่อว่าวัดหงษ์ ต่อมาหงษ์ที่ยอดเสาหักตกลงมาเสียชำรุด ทางวัดจึงเอาธงไปติดไว้ที่ยอดเสาแทนรูปหงษ์ จึงได้ชื่อว่าวัดเสาธง แล้วต่อมาก็เกิดมีพายุพัดเสานี้หักลงส่วนหนึ่ง จึงได้ชื่อว่าวัดเสาทอน และต่อมาชื่อนี้ได้กลายไปเป็นวัดโสธร
ประชาชนพลเมืองจำนวนมากได้พากันหลั่งไหลมาอาราธนาฉุดขึ้นฝั่งแต่ก็ไม่สำเร็จ ขณะนั้นมีอาจารย์ผู้ทรงคุณวิเศษผู้รู้คนหนึ่งสำเร็จไสยศาสตร์หรือเทพไสยรู้หลักและวิธีอาราธนา จึงได้ทำพิธีปลูกศาลเพียงตาบวงสรวง กล่าวคำอัญเชิญชุมนุมเทวดาอาราธนา และได้ใช้สายสิญจน์คล้องที่พระหัตถ์ของพระพุทธรูปก่อนจะค่อยฉุดลากขึ้นมาบนฝั่ง พระพุทธรูปจึงเสด็จขึ้นมาบนฝั่งเป็นที่ปิติยินดีเป็นอย่างยิ่งของชาวเมือง จึงได้พร้อมใจกันอัญเชิญไปประดิษฐานไว้ที่ในพระวิหารวัดโสธร และเรียกนามว่า พระพุทธโสธร หรือ หลวงพ่อโสธร ตั้งแต่นั้นมา
ส่วนองค์สุดท้ายได้ลอยไปอยู่ในแม่น้ำเจ้าพระยาประชาชนละแวกนั้นก็หลั่งไหลมาอาราธนาขึ้นฝั่งฉุดขึ้นเป็นการใหญ่แต่ก็ฉุดขึ้นไม่ได้ เล่ากันว่ามีประชาชนพากันมาฉุดนับได้ถึงสามแสนคน จึงเรียกสถานที่นั้นว่า สามแสน ภายหลังจึงเพี้ยนมาเป็น สามเสน และเรียกกันอยู่ทุกวันนี้ จากนั้นพระพุทธรูปองค์นี้ก็ลอยไปผุดขึ้นที่คลองสำโรง จังหวัดสมุทรปราการ ประชาชนจึงได้ได้อาราธนาขึ้นไปประดิษฐานไว้ที่วัดพลับพลาชัยชนะสงครามหรือวัดบางพลีใหญ่ในตราบจนทุกวันนี้ เป็นพระพุทธรูปที่ศักดิ์สิทธิ์มากอีกรูปหนึ่งของเมืองไทย คือ หลวงพ่อโต วัดบางพลีใหญ่ใน
บางตำนานได้เล่าว่ามีพระพุทธรูปพี่น้องอยู่ห้าองค์ อีกสององค์คือ หลวงพ่อไร่ขิง วัดไร่ขิง จังหวัดนครปฐม  และ หลวงพ่อ(ทอง)เขาตะเครา วัดเขาตะเครา จังหวัดเพชรบุรี และบางพื้นที่เล่าเป็นพระพุทธรูปพี่น้องหกองค์ โดยเพิ่ม หลวงปู่หิน วัดอ่างศิลา จังหวัดชลบุรี ด้วย
ประวัติศาสตร์

หลวงพ่อโสธรน่าจะประดิษฐานอยู่ที่วัดโสธรฯมาตั้งแต่ช่วงต้นกรุงศรีอยุธยา ในราวรัชกาลสมเด็จพระบรมราชาธิราชที่ 2 (เจ้าสามพระยา) หรือประมาณ 500 - 600 ปีมาแล้ว เป็นพระพุทธรูปหินทรายประกอบสมัยอยุธยาตอนต้น (อู่ทองรุ่นที่ 2) ประทับบนพุทธบังลังก์ 4 ชั้น ปูลาดด้วยผ้าทิพย์ อันเป็นรูปแบบที่นิยมกันมากในช่วงอยุธยาตอนปลาย รวมถึงพระพุทธรูปบริวารอีก 10 องค์ที่ประดิษฐานรวมกันบนชุกชี ก็มีพุทธลักษณะแบบอยุธยาเช่นเดียวกัน โดยจำนวน 2 ใน 10 องค์นั้นเป็นพระพุทธรูปปางนาคปรก สร้างขึ้นจากไม้มงคล มีพุทธลักษณะค่อนมาทางอยุธยาตอนปลาย ต่างจากพระพุทธรูปบริวารอีก 8 องค์ที่สร้างขึ้นจากหินทรายซึ่งเป็นที่นิยมกันมากในช่วงอยุธยาตอนต้น ทำให้สันนิษฐานได้ว่าวัดโสธรฯและองค์หลวงพ่อโสธรน่าจะตั้งอยู่บริเวณบ้านโสธรนี้มาเป็นเวลาช้านานและมีการบูรณะปฏิสังขรณ์ในยุคสมัยต่อมา เดิมที วัดนี้ก็ชื่อโสธร ตามชื่อคลองโสธร มานานแล้ว ไม่มีหลักฐานที่บอกว่าชื่อ วัดหงษ์ เพราะ เสาหงษ์หัก เลยชื่อ เสาทอน เพี้ยนมาเป็นโสธร ตามตำนานหลวงพ่อโสธร นิราศฉะเชิงเทราและโคลงนิราศปราจีนบุรี ที่แต่งในรัชสมัยพระบาทสมเด็จพระนั่งเกล้าเจ้าอยู่หัว เมื่อกวีเดินทางผ่านบ้านโสธร ก็กล่าวถึงเพียงวัดโสธรเท่านั้น ไม่ได้กล่าวถึงตำนานหลวงพ่อโสธรเลย
ในรัชสมัยพระบาทสมเด็จพระจุลจอมเกล้าเจ้าอยู่หัว พ.ศ. 2416 พระยาวิเศษฤๅไชย (ช้าง) เจ้าเมืองฉะเชิงเทรา ได้สร้างพระอุโบสถวัดโสธรวรารามวรวิหาร และสร้างถนนดินจากหน้าเมืองมาวัดโสธร 26 เส้น นางมีภรรยาได้สร้างศาลาและขุดสระกึ่งกลางถนน สันนิฐานว่าการบูรณะครั้งนั้น ได้พอกปูนปั้นหลวงพ่อโสธรทำให้กลายเป็นพุทธศิลป์ล้านช้าง โดยกลุ่มช่างที่บูรณะมาจากเมืองพนมสารคาม หลังจากนั้นก็ได้ใช้พระอุโบสถเป็นที่ประกอบพิธีถือน้ำพิพัฒน์สัตยา
ส่วนตำนานหลวงพ่อโสธรลอยน้ำมานั้น สันนิฐานว่ามาจากกลุ่มชาวมอญแถววัดโสธรที่นำตำนานพระลอยน้ำจากพระราชพงศาวดารเหนือ มาอธิบายประวัติหลวงพ่อโสธร
พระอุโบสถหลังใหม่

แต่เดิม หลวงพ่อพุทธโสธรประทับอยู่ในโบสถ์หลังเก่าที่มีขนาดเล็กซึ่งสร้างใหม่ในสมัยพระบาทสมเด็จพระมงกุฎเกล้าเจ้าอยู่หัว รวมกับพระพุทธรูปองค์อื่นๆอีก 18 องค์ จนกระทั่งในปี พ.ศ. 2509 พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จราชดำเนินมาที่วัดแห่งนี้ มีพระราชปรารภเรื่องความคับแคบของพระอุโบสถเดิม พระจิรปุณโญ (ด. เจียม กุลละวณิชย์) อดีตเจ้าอาวาสจึงได้รวบรวมเงินบริจาคเพื่อจัดซื้อที่ดินสำหรับสร้างพระอุโบสถหลังใหม่
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระมหากรุณาธิคุณ โปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเป็นองค์ประธานการสร้าง และทรงเป็นผู้กำกับดูแลงานสร้างพระอุโบสถหลังใหม่  พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรได้เสด็จพระราชดำเนิน ทรงประกอบพิธีวางศิลาฤกษ์ เมื่อ พ.ศ. 2531 และทรงประกอบพิธียกยอดฉัตรทองคำ น้ำหนัก 77 กิโลกรัม ประดิษฐานเหนือยอดมณฑป เมื่อวันที่ 5 กันยายน พ.ศ. 2539 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จมาทรงตัดหวายลูกนิมิต เมื่อวันที่ 30 สิงหาคม พ.ศ. 2549
การก่อสร้างพระอุโบสถหลังใหม่ สร้างขึ้นครอบพระอุโบสถหลังเดิม โดยใช้เทคนิควิศวกรรมสมัยใหม่ โดยไม่มีการเคลื่อนย้ายองค์หลวงพ่อพุทธโสธร และพระพุทธรูปทั้ง 18 องค์ งานออกแบบด้านสถาปัตยกรรม โดยนายประเวศ ลิมปรังษี งานด้านวิศวกรรมโครงสร้าง โดย สำนักออกแบบนายอรุณ ชัยเสรี
ศิลปะภายในพระอุโบสถหลวงพ่อพุทธโสธร ประกอบด้วยภาพจิตรกรรมฝาผนังโดยรอบนับตั้งแต่พื้นพระอุโบสถ เสา ผนัง และเพดานจะบรรจุเรื่องราวให้เป็นแดนแห่งทิพย์ เป็นเรื่องราวของสีทันดรมหาสมุทร จตุโลกบาล สวรรค์ชั้นดาวดึงส์ พรหมโลก ดวงดาว และจักรวาล  โดยตำแหน่งของดวงดาวบนเพดาน กำหนดตำแหน่งตรงกับวันที่ 5 กันยายน พ.ศ. 2539  ณ เวลาที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงประกอบพิธียกยอดฉัตรทองคำ
อนึ่ง ในการสร้างพระอุโบสถใหม่ครั้งนั้น กรมศิลปากรได้ทำการกะเทาะปูนปั้นที่หุ้มองค์หลวงพ่อโสธรออก ทำให้พบว่าหลวงพ่อโสธรเป็นหินทราย 11 ชิ้น ศิลปะอยุธยาตอนต้น โดยพระบาทสมเด็จพระมหาภูมิพลอดุลยเดชมหาราช บรมนาถบพิตร พระพรหมคุณาภรณ์ (จิรปุญโญ ด.เจียม กุลละวณิชย์) อดีตเจ้าอาวาสวัดโสธรวรารามวรวิหาร และดร.สุวิชญ์ รัศมิภูติ อดีตอธิบดีกรมศิลปากร ได้ร่วมเป็นพยานบุคคลในการปฏิบัติงานกะเทาะปูนหลวงพ่อโสธรด้วย
งานเทศกาลประจำปี

เทศกาลประจำปีหลวงพ่อโสธรจัดขึ้นปีละ 2 ครั้ง คือ
ครั้งแรกจัดช่วงเดือน 5 เรียกว่า งานกลางเดือน 5 เริ่มจัดงานตั้งแต่วันขึ้น 14-15 ค่ำ ถึงวันแรม 1 ค่ำ เดือน 5 รวม 3 วัน
ครั้งที่สองจัดช่วงเดือน 12 เรียกว่า งานกลางเดือน 12 เริ่มจัดงานตั้งแต่วันขึ้น 12 ค่ำ เดือน 12 ถึงวันแรม 1 ค่ำ เดือน 12 รวม 5 วัน โดยจัดร่วมกับงานกาชาดจังหวัดฉะเชิงเทรา
พระพุทธโสธรและพระพุทธรูป 18 องค์
ดอกแก้ว ธีระโคตร

| ดอกแก้ว ธีระโคตร |
| --- | --- |
เกิด: 21 กรกฎาคม พ.ศ. 2493 (74 ปี) จังหวัดเชียงราย
อาชีพ: ช่างทอผ้า
รางวัล: ครูช่างศิลปหัตถกรรม เมื่อ พ.ศ. 2557
ดอกแก้ว ธีระโคตร เกิดเมื่อวันที่ 21 กรกฎาคม พ.ศ. 2493 เป็นช่างทอผ้า ครูช่างศิลปหัตถกรรม ชาวไทลื้อ จังหวัดเชียงราย มีความเชี่ยวชาญด้านศิลปหัตถกรรมพื้นบ้าน (ผ้าทอไทลื้อ)
ดอกแก้ว ธีระโคตร จบการศึกษาระดับมัธยมชั้นที่ 6 จากกศน. อำเภอเชียงของ จังหวัดเชียงราย ได้สืบทอดและอนุรักษ์การทอผ้าไทลื้อจากแม่วรรณ วงค์ชัย และแม่อุ้ยเลา วงศ์ชัย การทอผ้าในช่วงแรกเริ่มจากลายพื้นทั่วไปที่ไม่มีลาย จากนั้นฝึกการทอแบบมีลวดลายของไทลื้อ จนเมื่อ พ.ศ. 2532 จัดตั้ง กลุ่มทอผ้าไตลื้อ โดยทำหน้าที่เป็นผู้ถ่ายทอดเทคนิคการทอผ้า และการย้อมเส้นด้ายด้วยสีธรรมชาติที่หาได้ในท้องถิ่น
แม่ดอกแก้วเป็นวิทยากรอบรมเรื่องการทอผ้าของศูนย์การศึกษานอกโรงเรียนและเผยแพร่องค์ความรู้การทอผ้าไทลื้อ จนเมื่อ พ.ศ. 2544 ได้รับโล่เกียรติคุณเป็นภูมิปัญญาท้องถิ่นที่จัดการศึกษานอกโรงเรียนดีเด่น โดยกรมการศึกษานอกโรงเรียน กระทรวงศึกษาธิการ และได้รับรางวัลเชิดชูเกียรติ คนดีศรีเชียงราย ประจำปี 2551 ด้านภูมิปัญญาท้องถิ่น สาขาศิลปหัตถกรรม ระดับจังหวัด โดยสภาวัฒนธรรมจังหวัดเชียงราย และได้รับการเชิดชูเกียรติจากศูนย์ส่งเสริมศิลปาชีพระหว่างประเทศ (องค์การมหาชน) เป็นครูช่างศิลปหัตถกรรม เมื่อ พ.ศ. 2557
ผ้าของแม่ดอกแก้วมีเนื้อเรียบแน่น แต่ละผืนลวดลายไม่ซ้ำกัน มีการสลับการเล่นสีของเส้นฝ้ายสวยงามเป็นเอกลักษณ์ แม่ดอกแก้วได้ปรับวัสดุจากฝ้ายมาเป็นฝ้ายทอคั่นด้วยเส้นไหม ทำให้ผ้ามีความมันวาว สวยงาม มีการปรับรูปแบบผลิตภัณฑ์ เช่น เสื้อและผ้าซิ่นให้ทันมีความร่วมสมัย สินค้าของกลุ่มมีจำหน่ายบนเครื่องบินของสายการบินไทย มีสินค้าประเภทผ้าคลุมไหล่ ผ้าถุง ผัโพกหัวและผ้าตัดเสื้อ รวมทั้งมีการจำหน่ายยังต่างประเทศ
ณัฐสิมา คุปตะวาทิน

| ณัฐสิมา คุปตะวาทิน |
| --- | --- |

สารนิเทศภูมิหลัง
เกิด: 24 มกราคม พ.ศ. 2515 ณัฐสิมา คุปตะวาทิน ประเทศไทย
เสียชีวิต: 10 พฤศจิกายน พ.ศ. 2540 (25 ปี) กรุงเทพมหานคร ประเทศไทย
อาชีพ: นักแสดง, นางแบบ
ปีที่แสดง: พ.ศ. 2533 - 2539
ณัฐสิมา คุปตะวาทิน (24 มกราคม พ.ศ. 2515 - 29 พฤศจิกายน พ.ศ. 2540) ชื่อเล่น หมอก เป็นนักแสดง นางแบบชาวไทย  มีผลงานแฟชั่นตามนิตยสาร เดินแบบบนแคตวอล์ค
ประวัติ

หมอก ณัฐสิมา เกิดเมื่อวันจันทร์ที่ 24 มกราคม พ.ศ. 2515 เริ่มเข้าสู่วงการจาก มิวสิควิดีโอ เพลง เกี่ยวก้อย ของ อัสนี-วสันต์ ในปี พ.ศ. 2533 ได้ร่วมแสดงเป็นตัวประกอบในภาพยนตร์เรื่อง "กลิ้งไว้ก่อนพ่อสอนไว้" ในปี พ.ศ. 2534 จากนั้นได้เป็นนางเอกเรื่องแรกในละคร "หนูละเบื่อเสือสวมรอย" ในปี พ.ศ. 2536 ของค่ายกันตนา และเป็นพิธีกรในรายการ "มาตามนัด"
ณัฐสิมาเริ่มหายไปจากวงการบันเทิงในปี พ.ศ. 2539 ซึ่งตอนนั้นเธอรับงานพิธีกรในรายการโทรทัศน์ต่าง ๆ ประปราย จึงบินไปรักษาตัวที่ประเทศออสเตรเลีย อยู่ช่วงระยะเวลาหนึ่ง และกลับมาเมืองไทยที่กรุงเทพได้ไม่นาน ก็เสียชีวิตในวันเสาร์ที่ 29 พฤศจิกายน พ.ศ. 2540 จากอาการโรคเอสแอลอี (Systemic Lupus Erythematosus)
ผลงาน > ละครโทรทัศน์

บอกแล้วไงวัยสะรุ่น (2535)
หนูละเบื่อเสือสวมรอย (2536)
วัยฝันวันรัก (2536)
เจ้านาง (2537) (รับเชิญ)
ขอให้รักเรานั้นนิรันดร (2537)
เมียน้อย (2537)
เติมรักให้เต็ม (2538)
พล นิกร กิมหงวน (2538)
ไม้อ่อน (2539)
ผลงาน > ภาพยนตร์

กลิ้งไว้ก่อนพ่อสอนไว้ (2534)
ผลงาน > พิธีกร

กรุสมบัติ (ช่อง 3)
มาตามนัด (ช่อง 5)
ลุ้นข้ามโลก (ช่อง 9)
ผลงาน > มิวสิควิดีโอ

อยู่ตัวอยู่แล้ว ของ สุรศักดิ์ วงษ์ไทย (2532)
ฝนหยาดสุดท้าย ของ ดนุพล แก้วกาญจน์ (2532)
เกี่ยวก้อย ของ อัสนี-วสันต์ (2533)
น้ำตา ของ มาลีวัลย์ เจมีน่า (2536)
เคยรักกัน ของ ป๊อด รุจิเศรษฐ์ (2540)
พระธรรมวชิรานุวัตร (แย้ม กิตฺตินฺธโร)

| พระธรรมวชิรานุวัตร (แย้ม กิตฺตินฺธโร) |
| --- | --- |

ส่วนบุคคล
เกิด: 27 มิถุนายน พ.ศ. 2498 (69 ปี)
นิกาย: มหานิกาย
การศึกษา: เปรียญธรรม 3 ประโยค, นักธรรมชั้นเอก
ตำแหน่งชั้นสูง
ที่อยู่: วัดไร่ขิง พระอารามหลวง นครปฐม
อุปสมบท: 30 มีนาคม พ.ศ. 2519
พรรษา: 48
ตำแหน่ง: เจ้าคณะภาค 14 , เจ้าอาวาสวัดไร่ขิง พระอารามหลวง, เลขานุการหัวหน้าพระธรรมทูต สายที่ 1
พระธรรมวชิรานุวัตร  นามเดิม แย้ม ฉายา กิตฺตินฺธโร เกิดเมื่อวันที่ 27 มิถุนายน พ.ศ. 2498 ปัจจุบันดำรงตำแหน่งรองแม่กองธรรมสนามหลวง ประจำหนกลาง เจ้าคณะภาค 14 เจ้าอาวาสวัดไร่ขิง พระอารามหลวง
ประวัติ

พระธรรมวชิรานุวัตร เดิมชื่อ แย้ม อินทร์กรุงเก่า เป็นบุตรของนายหยวก อินทร์กรุงเก่า และนางทวี ศรีบุญรอด  เกิดเมื่อวันที่ 27 มิถุนายน พ.ศ. 2498 ที่ บ้านคลองรางไทร ตำบลบางภาษี อำเภอบางเลน จังหวัดนครปฐม ได้บรรพชาเป็นสามเณรเมื่อวันที่ 17 พฤษภาคม พ.ศ. 2510 ขณะมีอายุได้ 12 ปี ณ วัดไร่ขิง อำเภอสามพราน จังหวัดนครปฐม โดยมีพระปัญญาวิมลมุนี (ปัญญา อินฺทปญฺโญ) วัดไร่ขิง อำเภอสามพราน จังหวัดนครปฐม เป็นพระอุปัชฌาย์ ต่อมาเมื่ออายุได้ 21 ปี จึงได้อุปสมบทเป็นพระภิกษุที่วัดไร่ขิง เมื่อวันที่ 30 มีนาคม พ.ศ. 2519 โดยมีพระปฐมนคราภิรักษ์ (ชุณห์ กิตฺติวณฺโณ) ที่ปรึกษาเจ้าคณะจังหวัดนครปฐม วัดวังตะกู อำเภอเมืองนครปฐม เป็นพระอุปัชฌาย์ พระครูไพศาลคณารักษ์ (ปราณี อินฺทวํโส) ปัจจุบันดำรงสมณศักดิ์ที่ พระราชวิสุทธาจารย์ ที่ปรึกษาเจ้าคณะอำเภออำเภอสามพราน วัดไร่ขิง เป็นพระกรรมวาจาจารย์ พระครูอุปจิตบุญวัฒน์ (บุญธรรม จารุวณฺโณ) วัดบางเลน เป็นพระอนุสาวนาจารย์ ได้รับฉายาว่า "กิตฺตินฺธโร"
การศึกษา/วิทยฐานะ

พ.ศ. ๒๕๑๐ สำเร็จการศึกษาชั้นประถมศึกษาปีที่ ๔ โรงเรียนวัดรางกำหยาด ตำบลบางภาษี อำเภอบางเลน จังหวัดนครปฐม
พ.ศ. ๒๕๑๓ สอบไล่ได้นักธรรมชั้นเอก สำนักศาสนศึกษาวัดไร่ขิง อำเภอสามพราน สำนักเรียนคณะจังหวัดนครปฐม
พ.ศ. ๒๕๑๓ สอบไล่ได้เปรียญธรรม ๓ ประโยค สำนักศาสนศึกษาวัดไร่ขิง อำเภอสามพราน สำนักเรียนคณะจังหวัดนครปฐม
รางวัลเกียรติคุณ

รับพระราชทานรางวัลเสาเสมาธรรมจักร ผู้ทำคุณประโยชน์ต่อพระพุทธศาสนา จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รับถวายปริญญาพุทธศาสตรมหาบัณฑิตกิตติมศักดิ์ (ปริญญาโทกิตติมศักดิ์เชิดชูเกียรติคุณ) จากสภามหาวิทยาลัยมหาจุฬาลงกรณราชวิทยาลัย
รับถวายปริญญาปรัชญาดุษฎีบัณฑิตกิตติมศักดิ์ (ปริญญาเอกกิตติมศักดิ์เชิดชูเกียรติคุณ) จากสภาวิทยาลัยทองสุข
รับถวายปริญญาครุศาสตรดุษฎีบัณฑิตกิตติมศักดิ์ (ปริญญาเอกกิตติมศักดิ์เชิดชูเกียรติคุณ) จากสภามหาวิทยาลัยราชภัฏนครปฐม
รับถวายปริญญาปรัชญาดุษฎีบัณฑิตกิตติมศักดิ์ (ปริญญาเอกกิตติมศักดิ์เชิดชูเกียรติคุณ) จากสภามหาวิทยาลัยรามคำแหง
รับถวายปริญญาศึกษาศาสตรดุษฎีบัณฑิตกิตติมศักดิ์ (ปริญญาเอกกิตติมศักดิ์เชิดชูเกียรติคุณ) จากสภามหาวิทยาลัยศิลปากร
สมณศักดิ์

พ.ศ. 2533 เป็นพระครูวินัยธร ฐานานุกรมในพระธรรมมหาวีรานุวัตร (ปัญญา อินฺทปญฺโญ) สมณศักดิ์สุดท้ายที่พระอุบาลีคุณูปมาจารย์ (ปัญญา อินฺทปญฺโญ) วัดไร่ขิง จังหวัดนครปฐม
พ.ศ. 2535 เป็นพระครูสัญญาบัตรผู้ช่วยเจ้าอาวาสพระอารามหลวงชั้นโทที่ พระครูโสภณปัญญาวุธ
พ.ศ. 2540 เป็นพระครูสัญญาบัตรผู้ช่วยเจ้าอาวาสพระอารามหลวงชั้นเอก ในราชทินนามเดิม
พ.ศ. 2545 เป็นพระครูสัญญาบัตรผู้ช่วยเจ้าอาวาสพระอารามหลวงชั้นพิเศษ ในราชทินนามเดิม
9 มิถุนายน พ.ศ. 2549 เป็นพระราชาคณะชั้นสามัญเปรียญ ที่ พระพิพัฒน์วิริยาภรณ์,(สป.)
5 ธันวาคม พ.ศ. 2554 เป็นพระราชาคณะชั้นราช ที่ พระราชวิริยาลังการ สุวิธานศาสนกิจ มหาคณิสสร บวรสังฆาราม คามวาสี
5 ธันวาคม พ.ศ. 2558 เป็นพระราชาคณะชั้นเทพ ที่ พระเทพศาสนาภิบาล ไพศาลสังฆกิจธำรง อุบาลีวงศพิพัฒน์ มหาคณิสสร บวรสังฆาราม คามวาสี
14 พฤศจิกายน พ.ศ. 2565 เป็นพระราชาคณะชั้นธรรม ที่ พระธรรมวชิรานุวัตร พิพัฒนกิจวิธาน สีลสมาจารธำรง อุบาลีวงศวราภรณ์ มหาคณิสสร บวรสังฆาราม คามวาสี
บีเอ็มเอ็กซ์ชิงแชมป์โลก

บีเอ็มเอ็กซ์ชิงแชมป์โลก อังกฤษ: UCI BMX World Championships เป็นการแข่งขันชิงแชมป์โลกสำหรับกีฬาจักรยานบีเอ็มเอ็กซ์ (จักรยานวิบาก) ที่จัดขึ้นภายใต้ข้อบังคับของสหภาพจักรยานระหว่างประเทศ (UCI) ซึ่งเป็นองค์กรปกครองกีฬาระหว่างประเทศ
การแข่งขันบีเอ็มเอ็กซ์ชิงแชมป์โลกจัดขึ้นทุกปี และผู้ชนะในแต่ละการแข่งขันจะได้รับรางวัลแชมป์โลกจักรยานบีเอ็มเอ็กซ์ เทศกาลแข่งขันจักรยานสามวันนี้ไม่ควรสับสนกับ บีเอ็มเอ็กซ์ซูเปอร์ครอสเวิร์ลคัพ ซึ่งเป็นรายการแข่งบีเอ็มเอ็กซ์ระดับนานาชาติที่จัดขึ้นในหลายพื้นที่ตลอดทั้งปี
สหพันธ์ฯ จะมอบเหรียญทองและเสื้อสีรุ้งให้กับผู้ชนะ เหรียญเงินและเหรียญทองแดงเป็นของผู้เข้าแข่งขันอันดับสองและสาม แชมป์โลกจะสวมเสื้อสีรุ้งจนถึงการแข่งขันชิงแชมป์ปีถัดไป แต่อาจสวมใส่ได้เฉพาะในประเภทการแข่งขันที่ชนะเท่านั้น
ตารางสรุปเหรียญรางวัล

ตารางเหล่านี้รวมผู้ชนะเลิศในประเภทการแข่งขันชิงแชมป์ทั้งหมด ทั้งชายและหญิง รุ่นจูเนียร์และอีลิท บีเอ็มเอ็กซ์ และครุยเซอร์
ตารางสรุปเหรียญรางวัล > ตารางสรุปเหรียยรางวัล

| อันดับ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ฝรั่งเศส | 36 | 36 | 37 | 109 |
| 2 |  สหรัฐ | 34 | 35 | 34 | 103 |
| 3 |  ออสเตรเลีย | 21 | 17 | 11 | 49 |
| 4 |  เนเธอร์แลนด์ | 17 | 20 | 17 | 54 |
| 5 |  โคลอมเบีย | 14 | 5 | 8 | 27 |
| 6 | แม่แบบ:UK-GBR | 12 | 8 | 7 | 27 |
| 7 |  อาร์เจนตินา | 6 | 10 | 6 | 22 |
| 8 |  นิวซีแลนด์ | 5 | 6 | 7 | 18 |
| 9 |  ลัตเวีย | 5 | 3 | 4 | 12 |
| 10 |  เอกวาดอร์ | 3 | 2 | 0 | 5 |
| 11 |  สวิตเซอร์แลนด์ | 2 | 3 | 6 | 11 |
| 12 |  แอฟริกาใต้ | 2 | 1 | 1 | 4 |
| 13 |  เวเนซุเอลา | 2 | 0 | 1 | 3 |
| 14 |  แคนาดา | 1 | 3 | 2 | 6 |
| 15 |  นอร์เวย์ | 1 | 1 | 1 | 3 |
| 16 |  อิตาลี | 1 | 1 | 0 | 2 |
| 17 |  บราซิล | 1 | 0 | 4 | 5 |
| 18 |  โปรตุเกส | 1 | 0 | 0 | 1 |
| 19 |  เช็กเกีย | 0 | 5 | 5 | 10 |
| 20 |  เยอรมนี | 0 | 2 | 4 | 6 |
| 21 |  รัสเซีย | 0 | 2 | 2 | 4 |
| 22 |  เบลเยียม | 0 | 1 | 2 | 3 |
| 23 |  ชิลี | 0 | 1 | 1 | 2 |
| 24 |  ออสเตรีย | 0 | 1 | 0 | 1 |
| 24 |  สโลวาเกีย | 0 | 1 | 0 | 1 |
| 26 |  เดนมาร์ก | 0 | 0 | 2 | 2 |
| 26 |  ลิทัวเนีย | 0 | 0 | 2 | 2 |
| Total | Total | 164 | 164 | 164 | 492 |
แหล่งข้อมูลอื่น

Union Cycliste Internationale
| ด ค กจักรยานชิงแชมป์โลก |
| --- | --- |
 จักรยานถนน  จักรยานลู่  บีเอ็มเอ็กซ์  จักรยานเสือภูเขา  จักรยานเสือภูเขา (มาราธอน)  ไซโคลครอส  Urban cycling  ไทรอัล  อีสปอร์ต  จักรยานในร่ม  จักรยานคนพิการ (ประเภทถนน)  จักรยานคนพิการ (ประเภทลู่) 
 ดูเพิ่ม: ยูซีไอเวิลด์คัพ
ซาวเออร์ (อัลบั้ม)

ซาวเออร์ (อังกฤษ: Sour) เป็นสตูดิโออัลบั้มเปิดตัวของนักร้องนักแต่งเพลงชาวอเมริกัน โอลิเวีย โรดริโก วางจำหน่ายเมื่อวันที่ 21 พฤษภาคม ค.ศ. 2021 ผ่านเกฟเฟนเรเคิดส์ อัลบั้มนี้ประพันธ์โดยโรดริโกและโปรดิวเซอร์แดน นิโกร โดยมีเครดิตประพันธ์เพิ่มเติมให้กับเทย์เลอร์ สวิฟต์, เฮย์ลีย์ วิลเลียมส์, จอช ฟาร์โร, แจ็ก แอนโตนอฟฟ์, เซนต์วินเซนต์ และเคซีย์ สมิธ เดิมมีการวางแผนเป็นอีพี แต่อัลบั้มซาวเออร์ได้ขยายเป็นอัลบั้มเต็มหลังจากความสำเร็จกระแสนิยมของซิงเกิลเปิดตัว "ไดเวอส์ไลเซินซ์"
ซาวเออร์ได้รับอิทธิพลจากแนวเพลงโปรดของโอลิเวีย โรดริโก โดยหลักแล้วซาวเออร์เป็นแนวเพลงป็อปที่ครอบคลุมตั้งแต่แนวเพลงป็อปพังก์ที่มีพลังไปจนถึงแนวเพลงแบดรูมป็อปบัลลาด เนื้อเรื่องมุ่งเน้นไปที่วัยรุ่น ความรักที่ล้มเหลว และความปวดร้าวใจ เธอกล่าวว่าอัลบั้มนี้พาสำรวจความอันตรายและการค้นพบของเธอเมื่อตอนอายุ 17 ปี โดยชื่ออัลบั้มหมายถึงอารมณ์ "เปรี้ยว" ที่คนหนุ่มสาวประสบมักถูกวิจารณ์ เช่น ความโกรธ ความหึงหวง และความทุกข์
สามซิงเกิลก่อนหน้าของอัลบั้มทั้งหมดเข้าสู่สามอันดับแรกของบิลบอร์ดฮอต 100 ในสหรัฐ ซิงเกิลนำ "ไดเวอรส์ไลเซินซ์" ติดอันดับชาร์ตและทำให้โรดริโกโด่งดังในกระแสหลัก ตามมาด้วยเพลง "เดจาวู" ขึ้นสูงสุดที่อันดับ 3 และ "กูดโฟร์ยู" ติดชาร์ตสูงสุดอันดับสองของอัลบั้ม ทำให้เธอเป็นศิลปินคนแรกในประวัติศาสตร์ที่เปิดตัวซิงเกิลสามเพลงแรกใน 10 อันดับแรกของฮอต 100 และซาวเออร์เป็นอัลบั้มเปิดตัวชุดแรกในประวัติศาสตร์ที่เปิดตัวครั้งแรกสองครั้งในชาร์ต ก่อนที่จะกลายเป็นซิงเกิลที่สี่ "เทรเตอร์" ขึ้นสู่อันดับ 9 ในฮอต 100 โดยเป็นเพลงติด 10 อันดับแรกที่สี่จากอัลบั้ม ซึ่งได้ทำลายสถิติสปอติฟายทั่วโลก สำหรับสัปดาห์เปิดตัวที่มากที่สุดของอัลบั้มศิลปินหญิง ติดอันดับชาร์ตในหลายประเทศ รวมถึงบิลบอร์ด 200 ในสหรัฐ และเป็นหนึ่งในอัลบั้มที่จำหน่ายมากที่สุดในปี ค.ศ. 2021
เมื่อเปิดตัวซาวเออร์ได้รับการยกย่องจากนักวิจารณ์ทั่วโลก นักวิจารณ์มองว่าเป็นอัลบั้มเปิดตัวที่มั่นคง เน้นย้ำถึงบทประพันธ์เพลงที่สมจริงของโรดริโก และดึงดูดใจกลุ่มคนเจนซี สื่อสิ่งพิมพ์ต่าง ๆ ระบุว่าเป็นหนึ่งในอัลบั้มที่ดีที่สุดของปี ค.ศ. 2021 รวมถึงบิลบอร์ดและโรลลิงสโตนที่ทำให้อัลบั้มนี้อยู่ในอันดับ 1 ในการจัดอันดับสิ้นปี ในงานประกาศผลรางวัลแกรมมีประจำปี ครั้งที่ 64 ซาวเออร์ และ "ไดเวอส์ไลเซินซ์" ได้รับรางวัลอัลบั้มเพลงป็อปยอดเยี่ยม และขับร้องเพลงป็อปเดี่ยวยอดเยี่ยม ตามลำดับ; โรดริโกได้รับรางวัลศิลปินหน้าใหม่ยอดเยี่ยมด้วย ภาพยนตร์คอนเสิร์ตบนยูทูบ และสารคดีของดิสนีย+ ที่มีชื่อว่า ซาวเออร์พรอม และ ไดร์ฟวิงโฮมทูยู ตามลำดับ เป็นส่วนเสริมของอัลบั้ม โรดริโกเริ่มทัวร์คอนเสิร์ต ซาวเออร์ทัวร์ ซึ่งเป็นทัวร์คอนเสิร์ตครั้งแรกของเธอ ตั้งแต่วันที่ 5 เมษายน ค.ศ. 2022 ถึง 7 กรกฎาคมของปีนั้น
การตอบรับเชิงวิจารณ์

| ผลคะแนน> ที่มา | ผลคะแนน> ค่าประเมิน |
| --- | --- |
เมทาคริติก: 83/100
เอนีดีเซ็นต์มิวสิก?: 7.6/10
คะแนนคำวิจารณ์
ที่มา: ค่าประเมิน
ออลมิวสิก: 
แอนด์อิตดอนต์สต็อป: A
แคลช: 8/10
เดอะเดลีเทลิกราฟ: 
เอนเตอร์เทนเมนต์วีกลี: A−
เดอะการ์เดียน: 
ดิอินดีเพ็นเดนต์: 
เอ็นเอ็มอี: 
พิตช์ฟอร์ก: 7.0/10
โรลลิงสโตน: 
ซาวเออร์ได้รับเสียงวิพากษ์วิจารณ์อย่างกว้างขวางเมื่อเปิดตัว โดยมติทั่วไปคือมีสถิติการเปิดตัวที่แข็งแกร่ง ซึ่งทำให้โรดริโกเป็นหน้าใหม่ของ "เจนซีป็อป" เมทาคริติกซึ่งให้คะแนนปกติ 100 จากสื่อสิ่งพิมพ์ อัลบั้มนี้ได้รับคะแนนเฉลี่ย 83 คะแนนจากบทวิจารณ์ 20 บท ซึ่งบ่งชี้ว่าเป็น "ได้รับการยอมรับโดยทั่วไป" (universal acclaim)
โอลิเวีย ฮอร์นจากพิตช์ฟอร์ก กล่าวว่า "เป็นชุดของเพลงเลิกราที่เปรียวและยุ่งเหยิงเล็กน้อย ซึ่งเต็มไปด้วยความโศกเศร้าและความชั่วร้าย" โดยคำหยาบคายมักถูกห้ามโดยประโยคทางศีลธรรมที่จำกัดนักร้องดิสนีย์ อย่างไรก็ตามฮอร์นระบุว่าโรดริโก "ลงทุนในเนื้อหามากกว่างานฝีมือ" ซึ่งเลือกใช้คำคล้องจองง่าย ๆ การใช้ถ้อยคำที่ชัดเจนในตัวเอง และคุณภาพการบันทึกเสียงแบบดีไอวาย ที่เผยให้เห็นความไม่สมบูรณ์ของเสียงโรดริโก ราเชล อาโรเอสตีจากเดอะการ์เดียนกล่าวว่าซาวเออร์เป็น "ป็อปยูฟอเรีย" ที่กลั่นกรองความโกรธ ความริษยา และความงุนงง และเป็น "หนึ่งในอัลบั้มเลิกราที่ไร้ศักดิ์ศรีที่สุดที่เคยสร้างมา" แต่ถึงกระนั้น ส่วนใหญ่ก็เป็นไปตามสไตล์ของเพลง "ไดเวอรส์ไลเซินซ์" ส่งผลให้เกิดการบันทึกที่น่ารักและรอบคอบ แต่ไร้เหตุผล คริส เดอวิลล์จากสเตอริโอกัม กล่าวว่าแม้ว่าบทประพันธ์เพลงของโรดริโกจะ "ดูสิ้นหวังและไร้วุฒิภาวะ" ในขณะที่จังหวะของอัลบั้มอาจเป็น "คำเยินยอที่น่าเบื่อหน่าย" แต่ในบางครั้งซาวเออร์ก็ทำงานโดยสร้างอาวุธให้กับข้อเสียของมัน เกี่ยวกับอัลบั้มนี้ "ทัวร์ครั้งเยาว์วัยผ่านความทุกข์ระทมใจ" ซึ่งจะอ่อนลงก็ต่อเมื่อ "เล่นอย่างปลอดภัยเกินไป" เจเนสซา วิลเลียมส์จากดีไอวาย รู้สึกว่าโรดริโก "ทะยานขึ้นอย่างแท้จริง" เมื่อเธอมุ่งหน้าอย่างเข้มแข็ง แทนที่จะตกเป็นเหยื่อใน "ความขมขื่น"
รางวัล > รางวัลและการเสนอชื่อ

โรดริโกได้รับการเสนอชื่อ 7 ครั้งจากงานประกาศผลรางวัลแกรมมีประจำปี ครั้งที่ 64 รวมถึงอัลบั้มแห่งปีและอัลบั้มเพลงป็อปยอดเยี่ยม สำหรับเพลงในอัลบั้ม; บันทึกเสียงแห่งปี เพลงแห่งปี และขับร้องเพลงป็อปเดี่ยวยอดเยี่ยมสำหรับเพลง "ไดเวอรส์ไลเซินซ์"; และศิลปินหน้าใหม่ยอดเยี่ยม เธอกลายเป็นศิลปินที่อายุน้อยที่สุดคนที่สอง (อายุ 18 ปี) ที่ได้รับการเสนอชื่อเข้าชิงรางวัลแกรมมีทั้ง 4 ประเภทในรางวัลใหญ่ต่อจากบิลลี ไอลิช (อายุ 17 ปี สำหรับงานประกาศรางวัลแกรมมีประจำปี ครั้งที่ 62 ในปี ค.ศ. 2020) เทย์เลอร์ สวิฟต์, แจ็ก แอนโตนอฟฟ์ และเซนต์ วินเซนต์ ได้รับการเสนอชื่อเข้าชิงรางวัลอัลบั้มแห่งปีของซาวเออร์ ในฐานะนักแต่งเพลงที่ได้รับเครดิตในการแก้ไข แต่ภายหลังถูกถอดถอนโดยสถาบันการบันทึกเสียงเนื่องจากพวกเขา "ไม่มีส่วนร่วมอย่างแข็งขัน" ในการสร้างซาวเออร์
รางวัล > รายการสิ้นปี

นักวิจารณ์และสื่อสิ่งพิมพ์จำนวนมากระบุให้ ซาวเออร์ อยู่ในการจัดอันดับอัลบั้มที่ดีที่สุดของปี ค.ศ. 2021 ซึ่งมักจะอยู่ในสิบอันดับแรก
| สิ่งพิมพ์/วิจารณ์ | รางวัล | อันดับ | อ้างอิง |
| --- | --- | --- | --- |
| บีบีซี | 21 อัลบั้มที่ดีที่สุดของปี 2021 | 3 |  |
| บิลบอร์ด | 50 อัลบั้มที่ดีที่สุดของปี 2021: สตาฟลิสต์ | 1 |  |
| เดอะการ์เดียน | 50 อัลบั้มที่ดีที่สุดของปี 2021 | 8 |  |
| ลอสแอนเจลิสไทมส์ | 10 อัลบั้มที่ดีที่สุดของปี 2021 | 2 |  |
| เดอะนิวยอร์กไทมส์ | อัลบั้มที่ดีที่สุดของจอน คารามานิกา ในปี 2021 | 3 |  |
| เดอะนิวยอร์กไทมส์ | อัลบั้มที่ดีที่สุดของจอน พาเรเลส ในปี 2021 | 8 |  |
| เดอะนิวยอร์กไทมส์ | อัลบั้มที่ดีที่สุดของลินด์เซย์ โซลาดซ์ ในปี 2021 | 6 |  |
| เอ็นเอ็มอี | 50 อัลบั้มที่ดีที่สุดของปี 2021 | 10 |  |
| พิตช์ฟอร์ก | 50 อัลบั้มที่ดีที่สุดของปี 2021 | 21 |  |
| โรเบิร์ต คริสเกา | ดีนส์ลิสต์: 2021 | 4 |  |
| โรลลิงสโตน | 50 อัลบั้มที่ดีที่สุดของปี 2021 | 1 |  |
| วาไรตี | อัลบั้มที่ดีที่สุดของปี 2021 | 7 |  |
รายการเพลง

เครดิตดัดแปลงจากซับในอัลบั้ม เพลงทั้งหมดจัดทำโดยแดน นิโกร ยกเว้นที่ระบุไว้
| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 1. | "Brutal" | Olivia Rodrigo Daniel Nigro |   | 2:23 |
| 2. | "Traitor" | Rodrigo Nigro |   | 3:49 |
| 3. | "Drivers License" | Rodrigo Nigro |   | 4:02 |
| 4. | "1 Step Forward, 3 Steps Back" | Rodrigo Taylor Swift Jack Antonoff | Nigro Rodrigo | 2:43 |
| 5. | "Deja Vu" | Rodrigo Nigro Swift Antonoff Annie Clark |   | 3:35 |
| 6. | "Good 4 U" | Rodrigo Nigro Hayley Williams Josh Farro | Nigro Alexander 23 | 2:58 |
| 7. | "Enough for You" | Rodrigo | Nigro Rodrigo | 3:22 |
| 8. | "Happier" | Rodrigo |   | 2:55 |
| 9. | "Jealousy, Jealousy" | Rodrigo Nigro Casey Smith | Nigro Jam City | 2:53 |
| 10. | "Favorite Crime" | Rodrigo Nigro |   | 2:32 |
| 11. | "Hope ur ok" | Rodrigo Nigro |   | 3:29 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 34:41 |
| ลำดับ | ชื่อเพลง | ยาว |
| --- | --- | --- |
| 12. | "Drivers License" (music video) | 4:07 |
| 13. | "Deja Vu" (music video) | 3:51 |
| 14. | "Good 4 U" (music video) | 3:18 |
| 15. | "Brutal" (music video) | 2:53 |
| ความยาวทั้งหมด: | ความยาวทั้งหมด: | 48:50 |
| ลำดับ | ชื่อเพลง | ผู้กำกับ | ยาว |
| --- | --- | --- | --- |
| 1. | "Drivers License" (Music video) | Matthew Dillon Cohen | 4:07 |
| 2. | "Drivers License" (Behind the Scenes) |   | 3:02 |
| 3. | "Deja Vu" (Music video) | Allie Avital | 3:52 |
| 4. | "Deja Vu" (Behind the Scenes) |   | 3:27 |
| 5. | "Good 4 U" (Music video) | Petra Collins | 3:19 |
| 6. | "Good 4 U" (Behind the Scenes) |   | 4:13 |
| 7. | "Traitor" (Music video) | Olivia Bee | 3:58 |
| 8. | "Brutal" (Music video) | Collins | 2:54 |
| 9. | "Drivers License" (Special performance video) |   |   |